ROMÂNIA






      
          
JUDEŢUL TIMIŞ





            


MUNICIPIUL TIMIŞOARA                                    

       
       

DIRECȚIA G.I.M.
SERVICIUL A.R.P.

BIROUL H.T.G.

RAPORT DE SPECIALITATE
privind cofinanțarea proiectului ”Sistem de contorizare a consumului de apă potabilă prevăzut cu interfață digitală în Municipiul Timișoara”
Având în vedere Referatul de aprobare a proiectului de hotărîre al Primarului Municipiului Timișoara privind cofinanțarea proiectului ” Sistem de contorizare a consumului de apă potabilă prevăzut cu interfață digitală în Municipiul Timișoara” prin care se propune cofinanțarea proiectului derulat prin Ministerul Investițiilor și Proectelor Europene, Axa Prioritară 3: ”Dezvoltarea infrastructurii de mediu în condiții de management eficient al resurselor, Obiectivul specific 3.2 Creșterea nivelului de colectare și epurare a apelor uzate urbane, precum și a gradului de asigurare a alimentării cu apă potabilă a populației”-POIM.
Facem următoarele precizări:

În vederea creșterii gradului de digitalizare, Aquatim S.A. a depus o cerere de finanțare pentru proiectul ” Sistem de contorizare a consumului de apă potabilă prevăzut cu interfață digitală în Municipiul Timișoara” în valoare de 12,5 mil. lei, valoarea eligibilă a proiectului fiind de 9,9 mil. lei (fără TVA).
Proiectul va conține următoarele elemente:

· 8000 contoare inteligente de branșament;

· Modulele de comunicație – transformă informația analogică oferită de contor și o transformă în informație digitală, pe care o transmite la distanță;

· Infrastructura de comunicație – preia datele transmise de modulele de comunicație și le transportă către platforma digitală de colectare date;

· Platforma de colectare a datelor de  la contoare – aici ajung datele de la contoare, unde sunt prelucrate, analizate și puse la dispoziția celorlalte sisteme digitale din cadrul Companiei de apă (soft de facturare, sistem MDM  - Meter Data Management, platformă software de analiză avansată a consumurilor și alarmelor, portal client etc);

· Platformă Software MDM (Meter Data Management);

· Sistem informatic de management a pierderilor.

 Prin adresa nr. SC2022-030573/07.12.2022 Operatorul de servicii publice de alimentare cu apă și canalizare Aquatim S.A. ne solicită emiterea unei Hotărârii a Consiliului Local Timișoara de aprobare a cofinanțării proiectului ”Sistem de contorizare a consumului de apă potabilă prevăzut cu interfață digitală în Municipiul Timișoara” în procent de 1,88% din valoarea eligibilă a proiectului, respectiv suma este de 186.120 lei (fără TVA).
Luând în considerare Solicitarea de clarificare 1, de pe platform Programului Operațional Infrastructură Mare – Apel: POIM /1095/3/2 Creșterea nivelului de colectare și epurare a apelor uzate urbane, precum și a gradului de asigurare a alimentării cu apă potabilă a populației, emisă de către Autoritatea de Management pentru acest program., în conformitate în conformitate cu cerințele Ghidului solicitantului, în urma evaluării administrative și a eligibilității proiectului, prin care s-a solicitat emiterea unei hotărâri a consiliului local privind asigurarea cofinațarii de către autoritatea public locală a proiectului ”Sistem de contorizare a consumului de apă potabilă prevăzut cu interfață digitală în Municipiul Timișoara” cod SMIS 158011;

Având în vedere, cele mai sus prezentate, 

PROPUNEM
emiterea unei hotărâri de consiliu local prin care:

· Se aprobă cofinanțarea proiectului ”Sistem de contorizare a consumului de apă potabilă prevăzut cu interfață digitală în Municipiul Timișoara”;
·  Se aprobă contribuția proprie ce revine municipiului Timișoara, prin Consiliul Local, la  ”Sistem de contorizare a consumului de apă potabilă prevăzut cu interfață digitală în Municipiul Timișoara” prin asigurarea părții de cofinanțare în cuantum de 186.120 lei (fără TVA) reprezentând  1,88%, din valoarea totală eligibilă a proiectului;
· Municipiul Timișoara se obligă să asigure resursele financiare necesare implementării optime a proiectului în condițiile acordării finanțării nerambursabile, pe durata derulării ”Sistem de contorizare a consumului de apă potabilă prevăzut cu interfață digitală în Municipiul Timișoara”. Sumele necesare cofinanțării vor fi cuprinse în bugetul local aferent perioadei de implementare a proiectului. 
Considerăm oportună promovarea Proiectului de hotărâre privind actualizarea cofinanțării ”Sistem de contorizare a consumului de apă potabilă prevăzut cu interfață digitală în Municipiul Timișoara” şi-l supunem spre dezbatere Consiliului Local al Municipiului Timişoara.

